Viborger Samler, 1840-11-17
Det fortjener endnu her at bemærkes, at Universitetet i de sidste 50 Aar ikke har været ængsteligt i at fordre Studenterexamen som Prøvesteen for Professorer. Olufsen den ældre havde aldrig taget Examen artium, Oehlenschlager, Molbech og Forchhammer ere i samme Tilfælde. Disse Navne ere bedre, end lange Beviser. – Man paastaaer, at Scharling skal mangle den Dannelse, der udfordres til at beherske sit Stof. Jeg maa ligefrem benægte dette; han forstaaer mere Physik, end de fleste Chemikere, jeg har kjendt, og mine Reiser have sat mig istand til at kjende mange og berømte; den Hielp, en Chemiker kan have af Kundskab i Naturhistorien, mangler ham ikke; han skriver med Klarhed, hvilket sees ved at læse i Sammenhæng hvad han skriver, og gjendrives ikke ved at udtrække enkelte mindre heldige Steder, en Fremgangsmaade, hvorved man kan faae Beviser mod enhver Skribent. – Man har med stor Dristighed nægtet, at hans Magisterdisputats skulde være et Beviis paa videnskabelig Dygtighed. Jeg svarer, at man herved har gjort det mærkelige Feilgreb at bedømme en chemisk Disputats efter medicinske Meninger, som hist og her maatte berøres deri. Ved Anvendelsen af en lignende Fremgangsmaade kan man gjøre, ei blot enhver agtværdig Videnskabsmand, men endog de største Lærde til Stympere, Enhver, som vil spørge sig for hos nogen af vore lærde Læger, vil faae den Erklæring, at Disputatsen er et meget godt Arbeide. Modstanderne indrømme selv, at det er nyttigt, men paastaae dristigt, at dertil ingen ret Dygtighed behøves. Dersom de vidste noget bedre, hvad der hører til at udføre saadanne chemiske Undersøgelser, vilde de ikke finde Sagen saa let, men tilstaae, at vi ikke have Overflødighed paa Disputatser, som vise større Dygtighed. – En af de Jndvendinger mod Scharlings Ansættelse, som man synes længst at ville holde paa, er, at han skulde mangle videnskabelig Dannelse. Naar man kun først kan overtale sig til at troe, at det er muligt at studere med Fremgang og tildeels med meget Grundighed Chemie, Physik, Naturhistorie og Mathematik, at studere videnskabelige Værker i det latinske, franske, engelske og tydske Sprog, at nyde læng daglig Omgang med inden, og udenlandske Lærde, uden at have medbragt Dannelse dertil, og uden at have udvidet og forædlet sin Dannelse, naar man først kan troe det, siger jeg, saa kan man sikkert nok gjøre ham den videnskabelige Dannelse stridig. – Man siger, at Scharlings Foredrag ikke har den Aand, som opflammer til Studiet. Tager man Sagen saa strængt, som man maa for at nægte Scharlindenne Evne, saa vil man ved hvilketsomhelst Universitet kun finde faa Professorer, som Andragendets Forfattere kunne lade gjælde. Deres Begreb om Sagen er aabenbart urigtigt; det første, som bør fordres af en offentlig Lærer, er, at han skal forstaae sin Videnskab tilgavns, det andet, at han skal kunne udtrykke sig med Klarhed. De bedste Studenter, de, som selv bringe Siel med, ville da nok besseles. Den herlige Gave med ualmindelig Kraft, at vække de aandelige Slumrende, er en Sjeldenhed. Seer i man først og fremmest efter den ved Lærerposters Besættelse, vil man let begaae det Føilgreb, at foretrække overfladiske Talere for grundige Videnskabsmænd. Dette udelukker ikke den Sandhed, at man ved Valget maa søge at tilegne Universitetet enhver begeistret Lærer, som har hine Grundbetingelser. - Det synes mig, at disse Oplysninger burde tilfredsstille vore medicinske Studerende, og bestemme dem til at lade de Krænkelser ophøre, hvormed mannu saa længe har forfulgt en brav og dygtig Videnskabsmand. Der kan ikke mangle dem paa Midler til at vedblive; men jeg haaber, at de ville betænke, at Misbrug af Foreningsaandens Magt er et ikke mindre Angreb paa Friheden, end enhver anden Misbrug af Magten. - Endelig ønsker jeg, at disse Oplysninger maatte læses med samme velvillige Sind, hvormed de ere skrevne, og bidrage til at udslette den Spænding og Mistillid, som i det sidste Aar altfor meget er blevet næret, saa stridende mod det venlige Forhold, som altid burde finde Sted mellem de Studerende og Lærerne ved Universitetet."